V období od 1. júna do 31. júla 2012 bola za účelom preverenia zabezpečenia letnej turistickej sezóny vykonaná inšpektormi Slovenskej obchodnej inšpekcie (ďalej len SOI) kontrolná akcia, zameraná na úroveň a vybavenosť ubytovacích zariadení. 
Kontroly boli orientované do rekreačných oblastí a centier turistického ruchu v regiónoch celého Slovenska .

Hlavným cieľom kontroly bolo preveriť zaradenie a označovanie ubytovacích zariadení do kategórií a tried v súvislosti s požiadavkami vyhlášky MH SR č. 277/2008 Z.z., ktorou sa ustanovujú klasifikačné znaky na ubytovacie zariadenia pri ich zaraďovaní do tried (ďalej len vyhláška o kategorizácii) a zistiť súčasný stav kvality pohostinských, ubytovacích a doplnkových služieb v súlade s požiadavkami právnych predpisov, platných v oblasti ochrany spotrebiteľa. 

Súčasťou kontrolnej akcie bolo opakovane vykonať monitoring zabezpečenia bezbariérového prístupu do ubytovacích zariadení a ich vybavenosť výťahmi v dlhodobo fungujúcich i novootvorených ubytovacích zariadeniach, za účelom zistenia, či v tejto oblasti nastalo zlepšenie.

Kontrolované boli všetky kategórie ubytovacích zariadení a ich odbytové strediská, kde fyzické a právnické osoby poskytujú ubytovanie a s ním spojené služby na základe živnostenského oprávnenia.
S uvedeným zameraním bolo v sledovanom období preverených celkom 406 ubytovacích zariadení a 243 pohostinských odbytových stredísk.

VÝSLEDKY KONTROLY

I. UBYTOVACIE ZARIADENIA

Kategorizácia ubytovacích zariadení 

Pri kontrole kategorizácie ubytovacích zariadení sa inšpektori SOI zamerali hlavne na plnenie všeobecných požiadaviek a klasifikačných znakov príslušnej kategórie a triedy, pričom vychádzali zo skutočného stavu, ktorý porovnávali s podmienkami záväzne stanovenými vyhláškou o kategorizácii. 
Zároveň súčasťou kontroly bolo aj zhodnotenie celkového stavu rozsahu a úrovne poskytovaných služieb ubytovacích zariadení, i z pohľadu dodržiavania zásad rovnakého zaobchádzania a prístupu ku všetkým klientom, ako aj dodržiavaniu zákazu viazania služieb pri ich poskytovaní. 
 
Celkom bolo prekontrolovaných 406 ubytovacích zariadení v nasledujúcom členení:
hotel                              138                                penzión                                       159
garni hotel                       12                                apartmánový dom                          4
horských hotel                  6                                 turistická ubytovňa                      34 
kongresový hotel              5                                 chatová osada                                8
wellness hotel                   1                                 kemping                                       11
kúpeľný hotel                   2                                 ubytovanie v súkromí – izba        15
boutique hotel                   1                                 ubytovanie v súkromí - objekt       5
motel                                 3
botel                                  2                                                 
Nedostatky v kategorizácii boli zistené v 214 prevádzkových jednotkách (ďalej len PJ),čo predstavuje 52,7% z celkového počtu prekontrolovaných ubytovacích objektov. 

Zároveň bola vykonaná kontrola v 243 pohostinských odbytových strediskách, ktoré v čase kontroly poskytovali stravovacie služby. Išlo o zariadenia, ktoré vo väčšine prípadov boli prevádzkované majiteľom ubytovacieho zariadenia. V niektorých prípadoch boli stravovacie služby pre ubytovaných hostí poskytované inými zmluvnými partnermi, čo sme nepovažovali za porušenie vyhlášky o kategorizácii. Nedostatky boli zistené v 121 prípadoch, čo je 49,8 %.

Sumárny prehľad počtu PJ s nedostatkami a ich %-tuálny podiel podľa kategórií ubytovacích zariadení:                                                                                                                                   
	Hotel	Garni hotel	Horský h.	Kongresový h.	Wellness h.	Kúpeľný h.	Boutique  h.	Motel	Botel	Penzión	Apartmánový dom         	Turist. ubytovňa	Chatová osada	Kemping	Ubyt.v súkr. - izba	Ubyt.v súkr. - objekt	Spolu	
Prek.
PJ	138	12	6	5	1	2	1	3	2	159	4	34	8	11	15	5	406	
PJ s
ned.	78	7	4	4	0	2	1	0	1	76	2	18	5	7	5	4	214	
% PJ s ned	56,5
	58,3	66,7	80,0	0	100	100	0	50	47,8	50	52,9	62,5	63,6	33,3	80	52,7	

Percentuálny podiel PJ s nedostatkami podľa kategórií ubytovacích zariadení, zistený v rokoch 2002, 2003, 2005, 2006, 2007, 2009, 2010, 2011 a 2012: 
% PJ 
s nedostatkami	
r.2002	
r.2003	
r.2005	
r.2006	
r.2007	
r.2009	
r.2010	
r.2011	
r.2012	
Hotel	52,0 %	45,0 %	59,6 %	56,7 %	51,4 %	  68,0 %	  63,8 %	 50,3%	56,5%	
Garni hotel	- - -	- - - 	- - -	- - - 	- - -          	  16,7 %	  36,4 %	 35,7%	58,3%	
Horský hotel	- - -	- - -	- - -	- - -	- - -	  50,0 %	100,0 %	 50,0%	66,7%	
Kongresový h.	- - -	- - -	- - - 	- - -	- - - 	     ––	    ––	100,0%	80,0%	
Wellness hotel	- - -	- - -	- - -	- - -	- - -	      0 %	    ––	    0%	0%	
Kúpeľný hotel	- - -	- - -	- - -	- - -	- - -	    ––	    ––	100,0%	100,0%	
Boutique hotel	- - -	- - -	- - -	- - -	- - -	  66,7 %	  50,0 %	  50,0%	100,0%	
Apatrmán.hotel	- - - 	- - -	- - -	- - -	- - -	  50,0 %	100,0 %	    0%	----	
Motel	- - -	- - -	- - -	- - -	- - -	  20,0 %	  33.3 %	  33,3%	0%	
Botel	100,0 %	       0 % 	  50,0 %	 50,0 %	      0 %	  50,0 %	100,0 %	     0%	50,0%	
Penzión	  52,9 %	  48,2 %	  55,0 %	 50,3 %	 48,1 %	  60,2 %	  60,8 %	 45,75%	47,8%	
Apartmán.dom	- - - 	- - -	- - -	- - -	- - -	100,0 %	  50,0 %	100,0%	50,0%	
Turist.ubyt.	  58,8 %	  41,7 %	  69,0 %	 58,8 %	 55,9 %	  73,1 %	  45,0 %	 53,49%	52,9%	
Chatová osada	  45,5 %	  71,4 %	  66,7 %	 88,9 % 	 87,5 % 	  66,7 %	  75,5 %	 16,67%	62,5%	
Kemping	  84,6 %	100,0 %	100,0 % 	 73,5 %	 69,2 %	  84,6 %	  42,1 %	 46,67%	63,6%	
Ub.v súkr.- izba	  66,6 %	  33,3 % 	  58,3 %	 38,9 %	 50,0 %	  33,3 %	  29,6 %	 45,45%	33,3%	
Ub.v súkr.- obj.	  42,9 %	100,0 %	       0 %	 66,7 %	      0 %	  40,0 %	  57,1 %	 50%	80,0%	
Ub.v súkr.- byt	  - - -	- - - 	- - - 	- - -	- - -	    ––-	    ––	   0%	---	
Spolu	  54,6 %	  48,3 %	  58,9 %	 50,4 %	 52,1 %	  63,8 %	  57,5 %	48,0%	52,7%	

Pozn. 
Ak pri jednotlivých kapitolách týkajúcich sa požiadaviek kategorizácie ubytovacích zariadení nespomíname konkrétne prípady s nedostatkami, tieto sa nachádzajú v príkladoch uvedených v prílohe informácie.

V súlade s § 3 vyhlášky o kategorizácii je povinnosťou každého podnikateľa, ktorý  prevádzkuje ubytovacie zariadenie, aby si ho zaradil na základe dosiahnutých klasifikačných a fakultatívnych znakov do niektorej z kategórií a tried, vymedzených touto vyhláškou. 
Kontrolou bolo zistené, že z celkového počtu 406 prekontrolovaných PJ si 8 podnikateľských subjektov svoje ubytovacie zariadenie nezaradilo vôbec do príslušnej kategórie, čo predstavuje 2,0 %. 
Pre porovnanie r. 2002 - 7,4%; r. 2003 - 1,9%; r. 2005 - 2,3%; r. 2006  - 4,8%; r.2007 - 2,1%; r. 2009 – 2,4%; r. 2010 – 4,3%; r. 2011 – 1,9%).

Jednalo sa o tieto subjekty: Villa Corvin, Veľký Meder; Apartmány Nóra, Dunajská Streda; Chaty, Termálne kúpalisko, Horné Saliby; chatky v rámci Autokempingu Manín, Manínska Tiesňava; Ubytovanie Zbojnícky Dvor, Zbojská; Turistické ubytovanie Kráľova Studňa; ubytovanie v súkromí Objekt Chata Dobrá; Turistické ubytovanie Zelený breh.

Z celkového počtu prekontrolovaných 406 ubytovacích zariadení si 29 podnikateľov, (čo predstavuje 7,1%), nesplnilo povinnosť nimi do kategórie zaradené ubytovacie zariadenie aj zatriediť a označiť triedou (počtom hviezdičiek).
Napr. Penzión Vila Grand; Turistická ubytovňa Geravy, Mlynky – Dedinky; Horský hotel Kráľova Studňa; Hotel Kerling, Banská Štiavnica; Penzión na Rožku, Sliač; Turistická ubytovňa, Žarnovica; Penzión Javorina, Duchonka; hotel Stardust, Nové Zámky; Penzión Alba Regia, Jahodná; Ubytovanie v súkromí – izba, Veľký Meder; Hotel Branč, Senica; Hotel Kaskády, Galanta; Hotel Adam&Eva Resort, Piešťany; Kemping Gazárka, Šaštín - Stráže.
  
Ak ubytovacie zariadenie bolo zaradené do kategórie, ale nebolo zatriedené do príslušnej triedy, bolo v takomto prípade možné vykonať len hodnotenie plnenia klasifikačných znakov príslušnej kategórie na jej najnižšiu triedu.

V prípade, že ubytovacie zariadenie v čase kontroly podnikateľ nezaradil do príslušnej kategórie ani do triedy, a týmito údajmi prevádzku ani neoznačil, inšpektori SOI nemohli vykonať kontrolu plnenia klasifikačných znakov príslušnej kategórie a triedy ubytovacieho zariadenia, preto kontrolu zamerali na preverenie plnenia tých všeobecných požiadaviek, ktoré sú záväzné pre všetky kategórie ubytovacích zariadení.

Plnenie požiadaviek charakteristiky jednotlivých druhov kategórií a tried ubytovacích zariadení, t.j. či PJ skutočne zodpovedá kritériám tej kategórie a triedy, do ktorej bola zaradená a zatriedená, bolo preverené vo všetkých kontrolovaných PJ.
Zistené bolo, že 6 PJ bolo nesprávne zaradených do kategórie a 10 PJ nesprávne zatriedených do príslušnej triedy.
Napr. hotel**** Abba, Bratislava; hotel*** Malý Rím, Trnava; Penzión Florián, Vrakúň; hotel** Prim, Bratislava; Hotel*** Perugia, Bratislava; hotel*** Elvis, Nitra, hotel*** Predium, Vráble; penzión* Klost, Dudince, penzión Kornel, Žarnovica. 
Nedostatky sa týkali nevybavenosti ubytovacích zariadení pohostinskými odbytovými strediskami, resp. nezabezpečenia celodenného stravovania pre ubytovaných hostí, neposkytovania doplnkových služieb pre hostí, nezabezpečenia dostatočného predpísaného počtu ubytovacích jednotiek (izieb).

Povinnosť označiť prevádzkareň ostatnými údajmi v zmysle v zmysle §15 ods.1 zákona č. 250/2007 Z.z. o ochrane spotrebiteľa v platnom znení (ďalej len zákon o ochrane spotrebiteľa) si nesplnilo 48 podnikateľských subjektov (čo predstavuje 11,8 %). Nedostatky spočívali v tom, že PJ neboli na viditeľnom a hosťom prístupnom mieste označené sídlom predávajúceho, menom a priezviskom osoby zodpovednej za činnosť prevádzkarne, prevádzkovou dobou, triedou, kategóriou ubytovacieho zariadenia, príp. bola PJ označená  nesprávnym sídlo predávajúceho.
Napr. hotel* Branč, Senica; hotel Kaskády, Galanta; hotel Adam&Eva Resort, Piešťany; Hotel*** Evis, Nitra; Penzión Castel, Mierovo; penzión Alba Régia, Jahodná; penzión Florián, Vrakúň; Penzión u Hastrmana, Riečka; Ubytovanie Zbojnícky dvor, Zbojská; hotel*** Clavis, Lučenec; Chatová osada*, Kremnica; ubytovanie v súkromí* - objekt, Sv. Anton; hotel Kerling, Banská Štiavnica;

Všeobecné požiadavky v zmysle vyhlášky o kategorizácii neboli dodržané v 74 PJ, čo je 18,2%; (pre porovnanie v r. 2002 – 33%, v r. 2003 – 30,7%, v r.2005 - 39,4%, v r. 2006 – 33,5%, v r.2007 – 30,5%, v r. 2009 – 34,5%, v r. 2010 – 24,0%, v r. 2011 – 20,4%).
Nedostatky sa vyskytli v tom, že chýbalo označenie ubytovacieho zariadenia, cenník ubytovacích služieb nebol umiestnený na viditeľnom a prístupnom mieste, nebola vyznačená najkratšia úniková cesta, chýbali viacjazyčné návody na obsluhu telefónov, čísla kontaktov na políciu, lekársku a zdravotnú službu, hasičskú jednotku, linku tiesňového volania, okná ubytovacích objektov a izieb hostí neboli zatemniteľné, jednotlivé priestory neboli označené viditeľnými nápismi, vyskytli sa prípady, keď vnútorné zariadenie bolo značne opotrebované a poškodené, nebolo k dispozícii detské lôžko, zamestnanci, ktorí prichádzali do kontaktu s hosťami, nemali označenie alebo odev, ktorý by ich odlišoval od hostí, ubytovacie zariadenie nebolo prístupné hosťom nepretržite 24 hodín. 

Klasifikačné znaky podľa jednotlivých kategórií a tried
 
Vo vstupných priestoroch boli zistené nedostatky v 10 prípadoch, čo je 2,5 %, keď v:
- 4 hoteloch (hotel*** Malý Rím, Trnava – chýba hotelová hala, recepcia s nepretržitou
                                     službou a informáciami
                     hotel*** Múza, Košice – chýbal výťah
                     hotel*** Eufória, Nová Lesná - chýbali osobné výťahy
                     hotel Bardejov, Bardejov – chýbali osobné výťahy);
- 3 penziónoch (penzión* šport, Stará Turá – chýbala recepcia s dennou prevádzkou
                                                                         minimálne 16 hodín; 
                          Penzión*** Harmónia, Trenčín – chýbala recepcia s nepretržitou
                                                                                prevádzkovou dobou; 
                          penzión u Hastrmana - v priestoroch recepcie chýbala uvedená zodpovedná
                                                               osoba dosiahnuteľná nonstop.
- 2 turistických ubytovniach (turistická ubytovňa Victoria, Nová Dubnica – prijímacia
                                                                                kancelária v prevádzke len 12 hodín,
                                                                                namiesto 16 hodín; 
                                               turistická ubytovňa* Zuzana, Špačince -  chýba informačný
                                                                               panel a telefón v objekte)
- 1 chatovej osade* Kúpalisko Patince – hosťom nebol v objekte prístupný telefón
 
Nedostatky vo vybavenosti ubytovacích zariadení pohostinskými odbytovými strediskami boli zistené v nasledujúcich 7 hoteloch a v 7 penziónoch:
Hotel*** Miva, Bratislava - v objekte chýba reštaurácia 
Hotel Adam&Eva Resort, Piešťany – chýba reštaurácia
Hotel*** Evis, Nitra – chýba akékoľvek pohostinské odbytové stredisko
Hotel*** Predium, Vráble – reštaurácia nezabezpečuje celodenné stravovanie pre hostí
Hotel** Riviéra, Udiča – chýba reštaurácia
Hotel**** Kaskáda, Bojnice – chýba 1 odbytové stredisko s dennou prevádzkou
Hotel*, Domaša – reštaurácia mimo prevádzky 
Penzión Alba Régia, Jahodná  - nepodávajú sa raňajky
Penzión** Holiday, Trnava – chýba stredisko s dennou prevádzkou, k dispozícii je iba
                                                  miestnosť na podávanie raňajok
Penzión*** Harmónia, Trenčín - chýba reštaurácia
Penzión*** Scarlet, Trenčín - chýba reštaurácia
Penzión* Margaréta, Zelená voda – chýba miestnosť na podávanie raňajok 
Penzión Kornel, Žarnovica – PJ nezabezpečuje podávanie raňajok
Penzión***, Nová Lesná – nie je k dispozícii reštaurácia

V kategórii „chatová osada“ a „kemping“ je v zmysle vyhlášky požadované zabezpečenie pohostinských služieb. Nedostatok v tejto oblasti bol zistený v 4 prípadoch. 
Chatová osada*, Kremnica – nemá k dispozícii miestnosť na konzumáciu pripravených jedál
                           a v areáli alebo v dochádzkovej vzdialenosti do 500m nie je zabezpečený
                           predaj základných potravín
Chatová osada*, Betliar - v dochádzkovej vzdialenosti do 500m je síce zabezpečené
      celodenné stravovanie ( reštaurácia, bufety), ale v kontrolovanom
      ubytovacom zariadení sa nenachádzala funkčná samoobslužná
      kuchyňa vybavená v zmysle Vyhlášky o kategorizácii
Autocamping**, Zelená voda – vo vybavení samoobslužnej kuchyne chýbali 4 ks drezy, 3 ks
                                                    dvojplatničky
Kemping**, Thermalpark, Dunajská Streda - vo vybavení samoobslužnej kuchyne chýbal 1
                                                                         ks drez a 1 ks dvojplatnička

Najviac nedostatkov v dodržiavaní vyhlášky o kategorizácii bolo zistených v ubytovacích priestoroch. Z prekontrolovaných 406 PJ boli zistené nedostatky tohto charakteru v 161 prípadoch, čo predstavuje 39,7 %. 
Nedostatky v tomto smere sa vyskytli v 73 hoteloch, 4 horských hoteloch, 5 kongresových hoteloch, 3 kúpeľných hoteloch, 1 boteli, 53 penziónoch, 10 turistických ubytovniach, 5 chatových osadách, v  3 prípadoch ubytovania v súkromí – izba a v 4 prípadoch ubytovania v súkromí – objekt.
Nedostatky boli zistené najmä vo vybavenosti izieb, pričom chýbali odpadkové koše, zrkadlá, poháre na vodu, nočné lampy, nočné stolíky, stolné lampy, skrine, priestor na odkladanie batožiny, vešiaky, poličky s nočnou lampou, zrkadlá, minibary, poháre na pitie, telefóny so spojením mimo ubytovacieho zariadenia, chýbal predpísaný počet stoličiek a stolov, čalúnené stoličky alebo čalúnené kreslá, vešiakové steny, centrálny trezor na recepcii, nadlimitný počet lôžok v izbách. 

Kontrolou boli zistené nedostatky vo vybavenosti predsiení, keď chýbali vešiakové steny, stojanové vešiaky, zrkadlá, prostriedky na čistenie obuvi, koše na odpadky alebo predsieň chýbala úplne. 

Veľký počet nedostatkov bol zistený aj v hygienických zariadeniach a ich vybavenosti, a to v 122 prípadoch, čo predstavuje 30,0 %. Nedostatky sa vyskytli v 39 hoteloch, 3 garni hoteloch, 4 horských hoteloch, 1 kúpeľnom hoteli, 2 kongresových hoteloch, 1 boutique hoteli, 1 boteli, 40 penziónoch, 18 turistických ubytovniach, 4 chatových osadách, 7 kempingoch, 1 ubytovaní v súkromí – izba a v 1 ubytovaní v súkromí – objekt.
Tieto hygienické zariadenia neboli vybavené základnými predpísanými náležitosťami, a napr. chýbali osvetlenie nad umývadlom, vrecká na hygienické vložky, hygienické papierové vreckovky skladané v škatuli, poháre na čistenie zubov v hygienickom balení (pre triedu****), vatové tampóny, dostatočný počet uterákov a osušiek na každé lôžko, sušič na ruky, vrecká na bielizeň, poháre na čistenie zubov, zrkadlo, toaletný papier, vlasový šampón,  toaletné mydlo, uzatvárateľná nádoba na odpadky, chýbalo označenie napätia na elektrických zásuvkách, predložka pred sprchu, vaňu alebo WC, nedostatočný počet umývadiel.
Nedostatok vo frekvencii výmeny posteľnej bielizne v závislosti od kategórie a triedy bol zistený v 1 prípade, a to v hoteli**** Saffron v Bratislave, kde podľa Vyhlášky o kategorizácii má byť výmena bielizne realizovaná každý deň, avšak kontrolou bola zistená frekvencia výmeny bielizne každé 3 dni.

Pri kontrolnej akcii bola pozornosť inšpektorov SOI sústredená aj na rozsah, charakter a funkčnosť poskytovaných služieb. Ide o služby, ktoré si prevádzkovateľ hotela, botela, penziónu, apartmánového domu, chatovej osady a kempingu (okrem kategórie botel* a penzión*) vyberie zo zoznamu tzv. fakultatívnych znakov v závislosti od požiadaviek hostí, ich vekového zloženia, umiestnenia ubytovacieho zariadenia, ročného obdobia a pod. Podmienkou je, aby uvedené ubytovacie zariadenia poskytovali služby aspoň v rozsahu prideleného minimálneho počtu bodov. 

V danom smere boli kontrolou zistené nedostatky v 4 hoteloch:
hotel**** Zara, Topoľčany - požadované 210 bodov, dosiahnuté 158 bodov;  
hotel**** De Luxe, Nitra - požadované 210 bodov, dosiahnuté 97 bodov;  
hotel*** Miva, Bratislava – požadované 100 bodov, dosiahnuté 75 bodov;  
hotel* Máger, Zlaté Klasy - požadované 50 bodov, dosiahnuté 27 bodov.   
 
Kategórie ubytovacích zariadení: turistická ubytovňa, chatová osada a kemping musia tiež poskytovať doplnkové služby v rozsahu príslušnej kategórie a triedy, pričom nedostatok v tejto oblasti nebol zistený.

Dodržiavanie cenových predpisov v ubytovacích zariadeniach

V súlade so zákonom o ochrane spotrebiteľa a zákonom o cenách je predávajúci povinný informovať spotrebiteľa o cene predávaného výrobku alebo poskytovanej služby a zreteľne označiť výrobok alebo službu cenou alebo informáciu o cene inak vhodne sprístupniť.
Z uvedeného vyplýva, že v cenníkoch príslušného ubytovacieho zariadenia a jeho príslušných odbytových strediskách musí byť predaj každého výrobku a každá poskytovaná služba uvedená samostatne a označená príslušnou cenou.
V zmysle uvedeného kontrola bola zameraná na skutočnosť, či je spotrebiteľ vhodným spôsobom informovaný o cene za ubytovanie a o rozsahu poskytovaných ubytovacích a doplnkových služieb.
Informácia o cene ubytovacích služieb nebola hosťom k dispozícii v 8 PJ, čo je 2,0 %,  jednalo sa o 2 hotely, 4 penzióny a 2 turistické ubytovne. V týchto prípadoch cenníky za ubytovanie neboli k dispozícii pre spotrebiteľov vôbec alebo neboli umiestnené na viditeľnom a hosťom prístupnom mieste, resp. cenník nebol aktuálny, príp. na cenníkoch chýbali ceny niektorých druhov ubytovacích služieb.
Nedostatok v cenovej informácii bol zistený v týchto ubytovacích zariadeniach: hotel**** Mercure, Bratislava; hotel*** Dominika, Bratislava; Penzión*** Litovel, Komárno; Penzión Javorina, Duchonka; Penzión* Zora, Šurany; Penzión u Hastrmana, Riečka; Turistická ubytovňa** Prim, Bratislava; Turistická ubytovňa Zuzana, Malacky.
 
Informácia o cene za doplnkové služby absentovala v 2 hoteloch, a to: hotel*** Predium, Vráble a hotel** Stardust Nové Zámky, kde na viditeľnom a hosťom prístupnom mieste chýbal cenník doplnkových služieb, čím spotrebiteľ nebol žiadnym spôsobom informovaný o cene týchto  služieb.

Podľa §4 zákona o ochrane spotrebiteľa predávajúci - prevádzkovateľ ubytovacieho zariadenia je povinný vo vzťahu k spotrebiteľovi dodržiavať zásadu rovnakého zaobchádzania v poskytovaní výrobkov a služieb ustanovenú antidiskriminačným zákonom. Nesmie odmietnuť poskytnutie služby, ktorá je v jeho prevádzkových možnostiach.
Za diskrimináciu spotrebiteľa je v zmysle zákona o ochrane spotrebiteľa považované účtovanie rozdielnych cien za rovnakú službu ubytovania zahraničných a tuzemských hostí. 
Za diskrimináciu nebola považovaná zľava na poskytnutú službu, ak mala služba inú kvalitu alebo ak bola na službu rovnakej kvality poskytnutá zľava pre skupinu účastníkov bez ohľadu na ich štátnu príslušnosť. 
Taktiež boli uznané zľavy na rôzne druhy medzinárodných študentských kariet, príp. zľavy pre dôchodcov a pod., ak ich prevádzkovateľ poskytoval, taktiež bez ohľadu na štátnu príslušnosť, národnosť... 
Nedostatky v tomto smere neboli zistené ani v jednom prípade. Toto pozitívne zistenie je výsledkom aj niekoľkoročnej kontroly zo strany SOI, zameranej aj na túto skutočnosť. 

Podľa §4 ods.3 zákona o ochrane spotrebiteľa prevádzkovateľ ubytovacieho zariadenia nesmie viazať predaj výrobku alebo poskytovanie služby na predaj iného výrobku alebo poskytnutie inej služby, pričom za viazanie predaja sa nepovažuje, ak predávajúci predáva tieto výrobky alebo poskytuje tieto služby aj samostatne a ak viazanie predaja je podmienené technickou nemožnosťou samostatného predaja výrobku alebo poskytnutia služby. 

Vzhľadom na uvedené, pri kontrole kategorizácie sme za viazanie služieb nepovažovali, ak prevádzkovateľ ubytovacieho zariadenia dodržal tieto podmienky:
- raňajky v cene ubytovania – ak cena raňajok bola v cenníku ubytovania uvedená ako samostatná služba; pre cenu prechodného ubytovania vrátane raňajok bola v cenníku použitá informácia: „ubytovaným hosťom poskytujeme raňajky bezplatne“;
- predaj služieb v cene prechodného ubytovania – ak každá hotelom poskytovaná služba aj pre neubytovaných hostí ako napr. sauna, vírivka, bazén, posilňovňa a pod. bola v cenníku služieb uvedená s príslušnou predajnou cenou. 
   Ak sa pre zatraktívnenie a lepší predaj ubytovacie zariadenie rozhodlo, že niektoré z poskytovaných služieb bude hosťom poskytovať v cene prechodného ubytovania, bolo potrebné, aby o tom boli spotrebitelia informovaní textom: „ubytovaným hosťom sú tieto služby (vymenovať) poskytované bezplatne“ (alebo so zľavou x%);
- predaj balíkov služieb – pre ponuku kombinácie rôznych služieb v tzv. balíku platí zásada tvorby ceny dohodou. 
   Zostavenie balíka služieb sme nepovažovali za viazanie služieb, ak  služby v balíku boli ponúkané aj osobitne, ak mal hosť služby komponované do balíka možnosť skutočne aj čerpať a ak cena balíka služieb neprekročila súčet cien jednotlivých služieb. 
 
V  uvedenej oblasti  sa  nedostatky  vyskytli v 7  prípadoch, čo  je  1,7 %,  a  to v 4 hoteloch, 1 horskom hoteli, 1 penzióne a 1 turistickej ubytovni, kde sa jednalo o takéto spôsoby viazania služieb: 
Nedostatok bol zistený v nasledujúcich ubytovacích zariadeniach:
Hotel***** Amade Chateau, Vrakúň – cena za ubytovanie zahŕňa raňajky, vstup do
                                                           wellness&spa centra, internetové pripojenie a parkovanie
Hotel**** Panoráma Resort, Štrbské Pleso  – v cene ubytovania zahrnuté raňajky
Hotel*** Arkádia, Bánovce nad Bebravou – v cene ubytovania sú zahrnuté raňajky
Hotel* Branč, Senica – v cene ubytovania je zahrnutý miestny poplatok mestu, raňajky, wifi a
                                      parkovisko s kamerovým systémom
Horský hotel Kráľova Studňa – cena ubytovania zahŕňa fľaša šampanského, fittness, denná
                                                   miestnosť, použitie spŕch, prezúvareň a uskladnenie výstroja.
Penzión* Kalinka, Malé Bielice – v cene ubytovania zahrnuté parkovanie
Turistická ubytovňa** Levi Dom, Levice – v cene ubytovania zahrnuté raňajky

Prehľad PJ s nedostatkami v jednotlivých kategóriách ubytovacích zariadení                                                                                                                                                        
	Hotel	Garni hotel	Horský hotel	Kongres. hotel	Wellness hotel	Kúpeľný hotel	Boutique hotel	Motel	Botel	Penzión	Apartmánový dom	Turist. ubytovňa	Chatová osada	Kemping	Ub.v súkr.-izba	Ub.v súkr. – obj.	SPOLU	
Vstupné
priestory	4 	-	-	-		-	-	-	-	5	-	2	1	-	-	-	12	
Pohost.odbytové   
strediská	7	-	-	-	-	-	-	-	-	7	-	x	x	x	x	x	14	
Pohostinské
služby	x	x	x	x	x	x	x	x	x	x	x	x	2	2	x	x	4	
Ubytovacie priestory	73	-	4	5	-	3	-	-	1	53	-	10	5	x	3	4	161	
Hygienické zariadenia	39	3	4	2	-	1	1	-	1	40	-	18	4	7	1	1	122	
Výmena bielizne	1	-	-	-	-	-	-	-	-	-	-	-	-	x	-	-	1	
Fakult.znaky 
-spln.min.počtu 
 bodov
-správnosť prir.
 bodov	
4

1	
-

-	
-

-	
-

-	
-

-	
-

-	
-

-	
-

-	
-

-	
-

-	
-

-	
x

x	
x

x	
-

-	
x

x	
x

x	
4

1	
Doplnkové služby	x	x	x	x	x	x	x	x	x	x	x	-	-	-	x	x	-	
Inf. o cene:
- za ubyt.
- za doplnk.služ.	
2
2	
-
-	
-
-	
-
-	
-
-	
-
-	
-
-	
-
-	
-
-	
4
-	
-
-	
1
-	
-
-	
-
-	
-
-	
-
-	
7
2	
Viazanie služieb	4	-	1	-	-	-	-	-	-	1	-	1	-	-	-	-	7	
Diskrim. spotrebiteľa	-	-	-	-	-	-	-	-	-	-	-	-	-	-	-	-	-	
Legenda: x = klasifikačný znak vyhláška pre danú kategóriu nepredpisuje
                –  = nedostatky nezistené
Údaje v tabuľke predstavujú počet PJ so zistenými nedostatkami

Monitoring zabezpečenia bezbariérového prístupu do ubytovacích zariadení a ich vybavenosť výťahmi 

Vyhláška o kategorizácii v § 5 ods.2 ustanovuje, že v hotelovej hale alebo v jej blízkosti majú byť umiestnené osobné výťahy, prípadne aj nákladné výťahy slúžiace na prepravu hostí a ich batožiny, pričom sa odvoláva na vyhlášku MŽP SR č. 532/2002 Z.z., ktorou sa ustanovujú podrobnosti o všeobecných technických požiadavkách na stavby užívané osobami s obmedzenou schopnosťou pohybu a orientácie (ďalej len táto vyhláška).

Podľa § 46 ods.9 tejto vyhlášky, stavby hotela, motela a penziónu, s viac ako dvomi nadzemnými podlažiami, pričom 1.podlažím sa rozumie prízemie, t.j. tie, ktoré sú minimálne dvojposchodové, musia byť vybavené výťahom. V § 46 ods.14 tejto vyhlášky sa toto ustanovenie primerane vzťahuje aj na ostatné ubytovacie zariadenia na krátkodobé pobyty.

V zmysle § 57 tejto vyhlášky prístup do hotelov, motelov, penziónov a ostatných ubytovacích zariadení na krátkodobé pobyty musí byť zabezpečený najmenej jedným vstupom na úrovni komunikácie pre chodcov bez vyrovnávacích stupňov; pri novostavbe musí byť takto riešený hlavný vstup. Ak nemožno vstup takto zabezpečiť, musí byť vyrovnanie riešené rampou, schodiskovou plošinou alebo vonkajším výťahom. 

V zmysle § 2 ods.4 tejto vyhlášky sa uvedené požiadavky na stavby užívané osobami s obmedzenou schopnosťou pohybu a orientácie týkajú všetkých stavieb a použijú sa primerane aj na zmeny stavieb, ak to nie je vylúčené zo závažných kultúrnych, historických alebo technicko-prevádzkových dôvodov, pričom odôvodnenie musí obsahovať projektová dokumentácia. 

V súlade s uvedeným, súčasťou kontroly kategorizácie ubytovacích zariadení bol aj monitoring zabezpečenia bezbariérového prístupu osôb s obmedzenou schopnosťou pohybu a orientácie do ubytovacích zariadení, ako i kontrola vybavenia týchto zariadení výťahmi v zmysle vyššieuvedeného. 

1. Vybavenosť ubytovacích zariadení výťahmi

Vyhláška o kategorizácii v §5 ods.2 ustanovuje povinnosť mať výťahy len v tých ubytovacích zariadeniach, ktoré majú hotelové haly; to znamená, že táto povinnosť sa vzťahuje na všetky druhy ubytovacích zariadení kategórie „hotel“ (hotel, garni hotel, horský hotel, kongresový hotel, wellness hotel, kúpeľný hotel, boutique hotel, apartmánový hotel triedy *****, ****, *** a motel triedy****, ***) s viac ako 2 podlažiami. 
Naviac v zmysle § 46 ods.9 vyhlášky MŽP SR č. 532/2002 Z.z., ktorou sa ustanovujú podrobnosti o všeobecných technických požiadavkách na stavby užívané osobami s obmedzenou schopnosťou pohybu a orientácie sme monitorovali zabezpečenie výťahmi aj u kategórie „penzión“ všetkých tried.
To znamená, že bol vykonaný monitoring zabezpečenia ubytovacích zariadení výťahmi vo vyššiešpecifikovaných  kategóriách  „hotel“ a „penzión“, a to v 327 PJ, pričom 102, čo  je 31,2  % nebolo vybavených výťahmi. V mnohých prípadoch absenciu výťahov podnikateľské subjekty doložili projektovou dokumentáciou, v ktorej bolo zdôvodnenie, prečo nebolo možné v danom objekte zabezpečiť výťah. Išlo o dôvody historické, kultúrne, príp. technicko – prevádzkové, ktoré sú v zmysle platnej legislatívy akceptovateľné. 

Prehľad nedostatkov vo vybavenosti ubytovacích zariadení výťahmi v kategórii „hotel“a „penzión“ v členení na jednotlivé kraje SR:

Výťahy	I-BA	I-TT	I-NR	I-TN	I-ZA	I-BB	I-KE	I-Pr	Spolu	
Hotel*****	    -	    -	     -	    -	     -	     -	     -	     -	     -	
Hotel****	    -	   1	     -	    -	     1	     -	     -	     -	     2	
Hotel***	    - 	   3	     -	    -	     4	     2	     1	     2	   12	
Motel****	    -	   -	     -	    -	     -	     -	     -	     -	     -	
Motel***	    -	   -	     -	    -	     -	     -	     -	     -	     -	
Penzión	    -	   5	     -	   24	    20	     9	    30	     -	   88	
spolu	    -	   9	     -	   24	     25	    11	    31	     2	  102	

2. Monitoring zabezpečenia bezbariérového prístupu do ubytovacích zariadení

V rámci kontrolnej akcie bolo zistené, že zo 406 prekontrolovaných ubytovacích zariadení  nemalo zabezpečený bezbariérový prístup do zariadenia 175 PJ, čo predstavuje 43,1 %. (v r. 2010 to bolo 47,7% a v r. 2011 45,6 %). Z uvedeného porovnania možno pozorovať nepatrné zlepšenie úrovne zabezpečenia bezbariérového prístupu do ubytovacích zariadení.
 
Prehľad nedostatkov v zabezpečení bezbariérového vstupu do ubytovacích zariadení podľa kategórií v členení na jednotlivé kraje SR:

Bezbariérový
prístup	I-BA	I-TT	I-NR	I-TN	I-ZA	I-BB	I-KE	I-Pr	Spolu	
Hotel	  -	    4	    1	    8	    5	    3	    2	    2	   25	
Botel	  -	    -	    -      	    -	    -	    - 	    -	    -	    -	
Motel	  -	    -	    -	    -	    1	    -	    1	    -	    2	
Penzión	  -	 17	    6	   20	   10	    8	   19	   20	 100	
Apart.dom	  -	   2	    -	     -	    -	    -	    -	    -	     2	
Chat.osada	  -	   3	    -	     -	    -	    1	    2	    -	     6	
Kemping	  -	   1	    -	    1	    -	     -	    -	    -	     2	
Turist. ubytovňa	  -	   5	    -	    5	    2	    4	    7	    -	   23	
Ubyt.v súkr.-izba	  -	   5	    -	    2	    -    	    -	    2	    2	   11	
Ubyt.v súkr.-objekt	  -	   -	    -	    -	    -	    1	    1	    2	     4	
spolu	  -	  37	    7	   36 	   18	  17	  34	   26 	  175	

II. POHOSTINSKÉ ODBYTOVÉ STREDISKÁ

Pohostinské odbytové strediská fungujú v ubytovacích zariadeniach ako ich samostatné organizačné zložky, ktoré zabezpečujú stravovanie a občerstvenie hostí a v mnohých prípadoch aj spoločensko – zábavnú činnosť. Tieto sú vo väčšine prípadov prevádzkované majiteľmi ubytovacích zariadení. Ak pohostinské služby poskytovali iné podnikateľské subjekty, na základe zmluvy s majiteľom ubytovacieho zariadenia, takúto činnosť sme nepovažovali za porušenie vyhlášky o kategorizácii.
Počas akcie bola vykonaná kontrola  v 243 pohostinských odbytových strediskách, kde boli zistené nedostatky v 121 prípadoch, čo predstavuje 49,8%. 

Dodržiavanie poctivosti predaja 

Za účelom kontroly dodržiavania zásad poctivosti predaja bolo vykonaných 210 kontrolných nákupov (ďalej len KN), z ktorých bolo účtovaných správne 180 KN, predražených 25 KN  a 5 KN nebolo možné odsúhlasiť z dôvodu chýbajúcej cenovej informácie, nepredloženia platnej receptúry na podané jedlo, výrobky boli po dobe spotreby a z dôvodu podania  ľadu priamo do alkoholického nápoja. 
Frekvencia predraženia KN predstavuje 11,9 %. 
Hodnota všetkých KN činila 1.653,82 €. Tieto KN boli predražené celkom o 10,60 €. Výška predraženia na 100,- € všetkých KN činila  0,64 €.
Hlavnými dôvodmi predražovania KN bolo: nedodržanie deklarovanej miery v 22 prípadoch a v 3 prípadoch išlo o chyby v účtovaní.
Z celkového počtu 210 KN nebolo 8 KN účtovaných prostredníctvom elektronickej registračnej pokladne (ďalej len ERP), v 10 prípadoch nebol vydaný doklad o kúpe napriek funkčnosti ERP a v 15 prípadoch doklad o kúpe neobsahoval všetky predpísané náležitosti.

Dodržiavanie cenových predpisov v pohostinských odbytových strediskách

Vo všetkých 243 kontrolovaných pohostinských odbytových strediskách inšpektori SOI preverili dodržiavanie predpisov, ktoré sa týkajú informácií o cenách tovarov platných v okamihu ponuky. Nedostatky v tomto smere boli zistené v 24 PJ, čo činí 9,9 %. 
V 14 PJ bolo zistených 99 druhov tovarov, ktoré neboli označené cenou. 
V pohostinských odbytových strediskách sme sa zamerali hlavne na preverenie JaNL, či sú tieto predkladané hosťom ešte pred uskutočnením objednávky, či sú vypracované v súlade s požiadavkami právnych predpisov a či obsahujú všetky predpísané náležitosti. 

Pri  kontrolách  bolo  zistené, že  v  7 PJ chýbal jedálny a nápojový lístok (ďalej len JaNL), v 3 PJ nebol predložený a v 15 prípadoch obsahoval neúplné informácie.

hotel*** Centrum, Košice – v prevádzke vôbec neboli k dispozícii žiadne JaNL
hotel*** Malý Rím, Trnava, boli k dispozícii JaNL len v kórejskom jazyku.
penzión* Viktória, Zvolen – nepredložený JaNL, 
hotel**** Bonbón, Bratislava – nedostatočné a nejednoznačné informácie v JaNL
hotel**** Abba, Bratislava – nedostatočné a nejednoznačné informácie v JaNL
penzión** Divá Kačica, Komárno – v JaNL neuvedené objemy resp. hmotnosti
hotel*** Thermal,. Štúrovo – v JaNL neuvedené objemy resp. hmotnosti
Hotel Kerling, Banská Štiavnica - v JaNL neuvedené objemy resp. hmotnosti
hotel*** Predium, Vráble – neoznačenie 1 výrobku cenou vôbec a neuvedené objemy resp.
                                             hmotnosti

Pri kontrolách boli predložené riadne nadobúdacie doklady na požadované druhy tovarov alebo výrobkov a ani v jednom prípade nebol zistený tovar bez nadobúdacích dokladov.

Hygiena

Osvedčenia o zdravotnej spôsobilosti na činnosť v potravinárskych prevádzkarniach boli predložené vo všetkých prípadoch. 
Ani jeden zamestnanec nepracoval v znečistenom odeve.
V zmysle § 15 ods.3 zákona o ochrane spotrebiteľa, predávajúci a jeho zamestnanci, ktorí prichádzajú do styku so spotrebiteľom, musia mať označenie alebo odev, ktoré ich odlíši od spotrebiteľa. Nedostatky v tejto oblasti boli zaznamenané v 6 PJ, ktorých zamestnanci nesplnili túto povinnosť. 
Napr. Penzión** Jople, Podhájska, hotel*** Termál, Vyhne, hotel**** Tatra, Bratislava, Penzión* Modrý Dunaj, Bratislava – zamestnanci, ktorí prichádzajú do styku s hosťami, neboli odlíšení označením, ani v jednotnom odeve, ktorý by ich odlišoval od hostí. 

Pracovné pomôcky a inventár boli v nevyhovujúcom stave v 1 prípade (hotel* Jazero, Vinné), kde tieto boli uložené v znečistených zásuvkách pracovného stola, v ktorom boli súčasne zostatky jedál a omrvinky.
Nedostatky v skladovaní a uchovávaní jedál a surovín, používaných na ich prípravu, boli zistené v 9 PJ. Jednalo sa o skladovanie nezlučiteľných surovín (mäsové, mliečne výrobky, mrazená zelenina), v rozpore s pokynmi výrobcu zmrazovanie čerstvých potravín s predpísanou teplotou skladovania +2 až +8 °C, skladovanie tovarov po dobe spotreby.
Nedostatky boli zistené napr. v: penzión* Tatra, Domaša;  Penzión* Kalinka, Malé Bielice; hotel**** Radison Blue Carlton, Bratislava; Hotel* Kaskády, Únovce.

Nedostatok v hygiene ubytovacích a s nimi súvisiacich priestorov bol zistený v ubytovacom zariadení Penzión* Modrý Dunaj, Bratislava, v ktorom v okolí sprchovacích kútov inšpektori SOI zistili hrubý nános vodného kameňa s plesňou čiernej farby.

Rôzne
V 21 PJ sa nachádzalo 21 ks neoverených meradiel, na ktoré bol vydaný zákaz používania. 

Súhlas Regionálneho úradu verejného zdravotníctva (RÚVZ) na prevádzkovanie nebol predložený v 23 PJ.
Napr.: hotel*** Miva, Bratislava; hotel Adam&Eva Resort, Piešťany; Hotel City, Piešťany; hotel Kormorán, Šamorín; Apartmány Nóra, Dunajská Streda; kemping Gazarka, Šaštín-Stráže; Penzión*** Central Park, Žilina; Penzión* Flipper, Revúcka Lehota; Turistická ubytovňa* Spaez, B. Bystrica; Kemping* Kremnica; Penzión* Patty, Strelníky.

Živnostenské oprávnenie nebolo v čase kontroly predložené v 1 PJ – Apartmány Nóra, Dunajská Streda.

Kontrola plnenia opatrení z predchádzajúcich kontrol
Opakované kontroly boli vykonané v 30  PJ. Z uvedeného počtu si 9 PJ nesplnilo uložené opatrenia z predchádzajúcej kontroly, vykonanej v r. 2011. Jednalo sa hlavne o opakované nedosiahnutie predpísaného počtu fakultatívnych bodov, chýbajúcu hotelovú recepciu a halu s nepretržitou službou, nedostatky vo vybavenosti izieb a hygienických zariadení, nezabezpečenie telefonického spojenia ubytovaných hostí cez centrálu, neúplné údaje na doklade o kúpe, nevydanie dokladu o kúpe, nezabezpečenie označenia jednotlivých priestorov ubytovacieho zariadenia nápismi a iné. 
Išlo o nasledujúce PJ: 
Penzión** Holiday, Trnava; 
Hotel*** Malý Rím, Trnava;  
Hotel**** Zara, Topoľčany;   
Petit hotel** Santé, Santovka;
Hotel Garni* Harmónia, Patince;
Motel* Csimma, Diakovce;
Hotel*** Stadio, Michalovce;
Turistická ubytovňa** K2, Košice
Horský hotel* Geravy, Mlynky - Dedinky.
V prílohe tejto informácie uvádzame vybrané PJ, kde sa vyskytli závažnejšie nedostatky.

Opatrenia

1.	Vo všetkých kontrolovaných PJ boli napísané inšpekčné záznamy a v prípade zistenia    nedostatkov vydané záväzné pokyny a opatrenia na ich odstránenie.
2.	Podľa §6 ods.1 písm.a) bod 3 zákona č. 128/2002 Z.z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov boli v 17 PJ uložené opatrenia na mieste na zákaz používania 21 kusov neoverených určených meradiel.
3.	Do spracovania tejto informácie za nedostatky závažného charakteru bolo riaditeľmi inšpektorátov SOI voči 100 podnikateľským subjektom začaté správne konanie o uložení postihu. Ďalšie prípady sú v štádiu posúdenia.
      Zatiaľ bolo riaditeľmi inšpektorátov SOI uložených 56 postihov vo výške 24.040,- €.

Záver

Zvýšený záujem o aktívny cestovný ruch na Slovensku zo strany zahraničných a domácich návštevníkov môžu naštartovať len kvalitné služby. Pre každé ubytovacie zariadenie sú práve kvalitné služby najúčinnejšou reklamou na prilákanie nových hostí a len ich spokojnosť s úrovňou poskytnutých služieb zabezpečí ich opakovaný návrat.
Cieľom kontrol zo strany SOI je v čo najväčšej miere eliminovať nedostatky, čo by malo mať za následok skvalitnenie služieb v rámci domáceho a zahraničného cestovného ruchu.
Každoročne sa opakujúce kontroly, zamerané na kategorizáciu ubytovacích zariadení však vypovedajú o tom, že popri doposiaľ existujúcich ubytovacích zariadeniach, kde sa doteraz zistené nedostatky postupne odstraňovali,  vznikajú nové podnikateľské subjekty, v ktorých sa objavujú nové negatívne zistenia.

Ako z výsledkov kontrolnej akcie vyplýva, v porovnaní z predchádzajúcimi rokmi, kedy vstúpila do platnosti nová vyhláška o kategorizácii, nemožno konštatovať zvyšujúci sa trend úrovne v oblasti ubytovacích služieb. Pre porovnanie percento zistených nedostatkov v ubytovacích zariadeniach v r. 2009 činilo 63,8 %, v r. 2010 57,5%, v r. 2011 48,0% a v r. 2012 sme zaznamenali 52,7 % nedostatkov v prekontrolovaných PJ.
Z porovnania celkových výsledkov úrovne ubytovacích zariadení vyplýva, že minimálne každé druhé ubytovacie zariadenie porušovalo niektorú z požiadaviek legislatívy, platnej v oblasti ochrany spotrebiteľa. 

Súčasťou tejto kontrolnej akcie, okrem pravidelných kontrolovaných povinností, vyplývajúcich z právnych predpisov, platných pre oblasť ubytovacích služieb, bol nad rámec zákonných povinností SOI vykonaný opakovaný monitoring zabezpečenia bezbariérového prístupu do ubytovacích zariadení, vykazujúci veľmi mierny zlepšujúci sa trend, ktorý je zrejmý z nasledujúceho porovnania: v r. 2010 nebolo bezbariérovo zabezpečených 47,7% ubytovacích zariadení, v r. 2011 to bolo 45,6 % a v roku 2012 43,1%.
Uvedené výsledky vypovedajú o pretrvávaní nedostatku v danom smere, čo svedčí o pokračujúcom necitlivom prístupe prevádzkovateľov ubytovacích zariadení k osobám so zníženou schopnosťou pohybu a orientácie.  
Príklady negatívnych zistení

Hotel**** Abba, Bratislava - KN bol predražený + 0,14 € nedomeraním zakúpených 2 porcií alkoholických nápojov. JaNL neobsahoval úplnú informáciu u 4 druhov ponúkaných jedál – chýbal údaj o hmotnosti, neboli predložené receptúry jedál a v používaní bolo neplatné meradlo – váha. Ubytovacie zariadenie nespĺňalo požiadavky Vyhlášky o kategorizácii -  neboli poskytované doplnkové a zábavné služby na trávenie voľného času, elektrické zásuvky neboli označené napätím; vo vybavenosti izieb chýbali stolové lampy, v hygienických zariadeniach chýbali vrecká na hygienické vložky, poháre na čistenie zubov.

Hotel*** Dominika, Bratislava – KN predražený + 0,15 € nedomeraním zakúpeného alkoholického nápoja. PJ nebola označená v súlade so zákonom o ochrane spotrebiteľa. Na označení chýbal údaj : obchodné meno, sídlo predávajúceho a meno a priezvisko zodpovednej osoby. Neboli splnené požiadavky Vyhlášky o kategorizácii - § 5 charakteristika jednotlivých častí ubytovacieho zariadenia a požiadavky na jeho vybavenosť: v prekontrolovaných izbách chýbal viacjazyčný a zrozumiteľný návod na obsluhu, čísla kontaktov na políciu, lekársku a zdravotnú službu, hasičskú jednotku, linku tiesňového volania. Vo vybavenosti izieb chýbala predsieň, nočný stolík alebo polička s nočnou lampou, prostriedok na čistenie obuvi, v časti hygienické zariadenia – na každé lôžko chýbal uterák

Hotel*** Miva, Bratislava - kontrolou bolo zistené, že podnikateľský subjekt nesprávne zaradil ubytovacie zariadenie do kategórie hotel***. Ubytovacie zariadenie nemalo k dispozícii žiadne odbytové pohostinské stredisko, na PJ bola k dispozícii len miestnosť na podávanie raňajok, zároveň neboli k dispozícii žiadne salóny. PJ nebola označené v súlade so zákonom o ochrane spotrebiteľa a Vyhlášky o kategorizácii, keď chýbalo: obchodné meno a sídlo predávajúceho, meno a priezvisko osoby zodpovednej za činnosť prevádzkarne. 
Požiadavky Vyhlášky o kategorizácii neboli splnené vo vybavenosti izieb, kde nebola elektrická zásuvka označená napätím na použitie elektrických spotrebičov, chýbala stolová lampa, telefón, odkladací priestor na kufor, kôš na odpadky, v hygienických zariadeniach chýbali vatové tampóny, vrecká na hygienické vložky a mydlo. Pre kontrolované ubytovacie zariadenie je požadované vyhláškou minimálny počet 100 bodov, pričom skutočne dosiahnutých bolo len 75 bodov. V čase kontroly nebolo predložené rozhodnutie hygienika na prevádzku.

Hotel*** Malý Rím, Trnava - neboli splnené všeobecné požiadavky ani klasifikačné znaky kategórie hotel*** - ubytovacie zariadenie nebolo prístupné hosťom celých 24 hodín, na požiadanie hosťa nebolo možné umiestniť v izbe detské lôžko, vo vstupných priestoroch chýbala hotelová hala a recepcia s nepretržitou službou a informáciami, v čase kontroly boli všetky izby obsadené, preto neboli prekontrolované z hľadiska dodržiavania klasifikačných znakov pre ubytovacie priestory a hygienické zariadenia. Vykonaným KN bolo zistené, že predávajúci nevydal doklad o kúpe v žiadnej forme – v čase kontroly sa na prevádzke nachádzala funkčná ERP, správnosť účtovania kontrolného nákupu nebola odsúhlasená z dôvodu chýbajúcej informácie o cenách podávaných jedál a nápojov, JaNL sa v čase kontroly na PJ nenachádzali, spotrebiteľom bol prístupný iba jedálny lístok v kórejskom jazyku. Počas kontroly sa na prevádzkarni podávalo kórejské menu, pričom  k tomuto menu nebol k dispozícii jedálny lístok, v kuchynských priestoroch sa nenachádzala žiadna váha. 
Podobné nedostatky boli konštatované už pri predošlej kontrole dňa 06.07.2011, pričom bolo kontrolovanému subjektu záväzným pokynom uložené ich odstránenie s termínom ihneď. Následnou kontrolou plnenia opatrení a záväzných pokynov bolo zistené, že nedostatky - s výnimkou dvoch splnených opatrení (ubytovacie zariadenie bolo označené v zmysle platných predpisov, cenník ubytovacích služieb sa nachádzal na recepcii) - pretrvávajú.

Hotel*** Lux, Banská Bystrica - nedostatok zistený vo vybavenosti hygienických zariadení, kde chýbali vešiaky na uteráky, nedostatočný počet uterákov a vatové tampóny. Na izbách chýbali stolové lampy, nočné lampy, nočné stolíky, čalúnené stoličky, zrkadlá; boli k dispozícii na izbách 3 stále lôžka, pričom Vyhláška o kategorizácii predpisuje maximálne 1 až 2 stále lôžka na izbu. V KN v hodnote 5,- € došlo k poškodeniu spotrebiteľov o čiastku 0,25€, z dôvodu nedodržania požadovanej miery a navyše na KN nebol vydaný doklad o kúpe v žiadnej forme. Pri kontrole JaNL bol nedostatok zistený u 28 druhov ponúkaných druhov jedál a nápojov, u ktorých chýbala vyznačená hmotnosť alebo miera. Nebol dodržaný spôsob skladovania tovarov, keď 3,5kg mäsovej paštéty bolo v čase kontroly uskladnené v mrazničke, čo bolo v rozpore s podmienkami, ktoré stanovil výrobca.

Hotel*** Eufória,  Nová Lesná – nedostatky zistené už pri vstupe do zariadenia – chýbalo vyznačenie prevádzkovej doby určenej pre spotrebiteľa, pri telefóne na recepcii, ktorý je prístupný pre spotrebiteľa, chýbal viacjazyčný návod na jeho obsluhu, na izbách chýbal telefón so spojením mimo hotela cez centrálu, v hygienickom zariadení – kúpeľni neboli k dispozícii vatové tampóny, vrecko na hygienické vložky, vlasový šampón, chýbal uterák, elektrické zásuvky neboli označené napätím na použitie elektrických spotrebičov.   
Kontrolou JaNL boli zistené chýbajúce informácie o hmotnosti pokrmov (informácia bola udávaná v kusoch - džem, med, chlieb, kyslá uhorka). Hosťom nie je k dispozícii výťah. 

Horský Hotel* Fran, Makov - KN nebolo možné odsúhlasiť z dôvodu, že v JaNL nebola uvedená cena ani hmotnosť odpredaného jedla, pri jedlách s mäsovou zložkou chýbala informácia o jej hmotnosti či už v surovom alebo v hotovom stave.

Horský hotel, Kráľova Studňa - ubytovacie zariadenie nebolo v čase kontroly zaradené do príslušnej triedy a preto bola kontrola vykonaná podľa najnižšej triedy a to Horský hotel*. PJ nebola označená triedou, obchodným menom, sídlom a osobou zodpovednou za činnosť prevádzky. Nedostatky boli zistené vo vybavenosti izieb, keď v ponuke boli k dispozícii 3 až 4 stále lôžka a Vyhláška o kategorizácii predpisuje maximálne 1 až 2 stále lôžka pre kategóriu hotel. V objekte sa nachádzalo aj druhé ubytovacie zariadenie, ktoré nebolo označené ani kategóriou a ani triedou. V PJ sa nachádzali poschodové lôžka, u ktorých horné lôžko nemalo pod matracom nepriepustnú podložku. PJ nemala zabezpečený bezbariérový prístup. Nedostatok bol zistený aj vo viazanosti služieb, kde do ceny ubytovania bolo zahrnuté fľaša šampanského, fitness, denná miestnosť, použitie spŕch, prezúvareň a uskladnenie výstroja. Na KN v hodnote 4,-€ nebol vydaný doklad o kúpe a časť KN sa nedala odsúhlasiť z dôvodu chýbajúcej receptúry a váhy bez úradného overenia. Na 5 druhov vybraných jedál neboli predložené receptúry jedál. Nebol dodržaný spôsob skladovania tovarov, keď 4,1kg Spišské párky boli skladované v mrazničke aj napriek tomu, že výrobca  stanovil skladovanie pri teplote 0 – 4°C. Ku kontrole nebolo predložené rozhodnutie regionálneho hygienika.

Penzión*** Platan, Ňárad - nedodržanie podmienok vo vybavenosti izieb - chýbal centrálny trezor na recepcii, telefón so spojením mimo penziónu cez centrálu a v 3 izbách chýbala predsieň. Bola zistená viazanosť služieb na cenu ubytovania, keď v cene ubytovania boli zahrnuté aj raňajky. Bol vykonaný KN, pozostávajúci z troch druhov jedál a jedného druhu nápoja. Správnosť účtovania nápoja nebolo možné odsúhlasiť z dôvodu chýbajúcej predajnej ceny v nápojovom lístku. Dodržanie deklarovanej hmotnosti jedál nebolo možné odsúhlasiť, nakoľko na prevádzke sa nachádzala jedna digitálna váha s neplatným úradným overením zo dňa 07.07.2009. Kontrolou JaNL bola zistená chýbajúca predajná cena u jedného druhu nápoja (čapovaná kofola z KN). V jedálnom lístku nebola uvedená informácia pre spotrebiteľa, či deklarovaná hmotnosť mäsovej zložky jedál je uvedená v surovom alebo hotovom stave.  

Penzión*** Ravence, Liptovský Trnovec - prevádzka nebola označená obchodným menom a sídlom, na vykonaný KN v celkovej hodnote 4,80 € nebol vydaný doklad o kúpe výrobku v žiadnej forme.

Penzión*** Vila Grand, Nová Lesná -  PJ nebola v čase kontroly zatriedená do príslušnej triedy, prevádzkovateľ ju počas kontroly dodatočne zatriedil do kategórie penzión***;  v okamihu kontroly nebola PJ označená kategóriou ani triedou ubytovacieho zariadenia, obchodným menom a sídlom predávajúceho, menom a priezviskom osoby zodpovednej za činnosť prevádzkarne, prevádzková doba určená pre spotrebiteľa, kategória. Na recepcii pri telefóne, ktorý je prístupný spotrebiteľom, chýbal viacjazyčný návod na obsluhu, čísla kontaktov na políciu, lekársku a zdravotnú službu, hasičskú jednotku, linku tiesňového volania a čísla spojení v rámci ubytovacieho zariadenia. Ubytovacie zariadenie nedisponovalo odbytovým strediskom – reštauráciou. Hygienické zariadenie, ktoré je súčasťou apartmánov,  nebolo vybavené vreckom na hygienické vložky. 

Penzión** Holiday, Trnava- pri predchádzajúcej kontrole boli kontrolovanému subjektu uložené opatrenia zabezpečiť súlad vybavenosti izieb, pohostinských odbytových stredísk a hygienických zariadení s Vyhláškou o kategorizácii. Pri kontrole opatrení bolo zistené, že nedostatky vo vybavenosti izieb a hygienických zariadení boli odstránené, pohostinské odbytové stredisko s celodennou prevádzkou však v prevádzkarni doteraz nie je. Uložené opatrenia boli splnené  len čiastočne. 

Penzión* Modrý Dunaj, Bratislava - KN predražený v neprospech spotrebiteľa o +1,20 €  nesprávnym účtovaním odpredaného nealko nápoja Capitalcola. Nesúlad cien v porovnaní s cenovou evidenciou bol zistený u 4 druhov alkoholických nápojov a u 5 druhov bola uvedená neúplná cenová informácia (chýbal údaj o hmotnosti). Obsluhujúci personál nebol svojim označením ani oblečením odlíšený od bežných spotrebiteľov – hostí. Neboli splnené požiadavky Vyhlášky o kategorizácii, keď chýbala vyznačená najkratšia úniková cesta z ubytovacieho zariadenia, elektrické zásuvky neboli označené napätím na použitie elektrických spotrebičov, v izbách chýbali stoličky, nočné lampy, poháre, zrkadlá, odpadkové koše, v hygienických zariadeniach chýbali poháre na umývanie zubov, osvetlenie nad zrkadlom, vrecká na hygienické vložky. V hygienických zariadeniach nebola dodržaná hygiena, keď okolie sprchovacích kútov bolo znečistené hrubým nánosom vodného kameňa s čiernou plesňou.

Penzión* Kalinka, Malé Bielice - chýbalo vyznačenie najkratšej únikovej cesty, v izbách chýbali nočné stolíky, nočné lampy, v jednej izbe kôš na odpadky, v hygienických zariadeniach chýbalo osvetlenie nad umývadlom, vrecká na hygienické vložky a uzatvárateľná nádoba na odpadky. Bolo zistené viazanie poskytnutých služieb, keď v cenníku ubytovacích služieb bolo uvedené, že parkovanie je v cene ubytovania. Zistené boli aj nedostatky pri skladovaní potravín, keď boli zamrazené čerstvé potraviny (párky, saláma, slanina); v pohostinskom stredisku sa používala váha s poloautomatickou činnosťou bez platného úradného overenia.

Penzión* Dukát, Prešov – PJ nebola označená obchodným menom a sídlom predávajúceho, meno a priezvisko osoby zodpovednej za prevádzkareň a triedou ubytovacieho zariadenia. Ubytovacie zariadenie bolo nesprávne zatriedené do kategórie „penzión“, nakoľko nespĺňalo základnú podmienku – najmenej päť izieb s najviac štyrmi stálymi lôžkami. V skutočnosti má PJ k dispozícii 4 izby, z ktorých 2 izby sú apartmány a dve izby dvojposteľové.
V ubytovacích a hygienických priestoroch chýbali koše na odpadky, nočné lampy, vrecko na hygienické vložky a pohár na čistenie zubov. Zároveň sa v prevádzkarni nenachádzal reklamačný poriadok. 

Penzión Alba Régia, Jahodná - prevádzkovateľ nezatriedil a neoznačil ubytovacie  zariadenie do príslušnej triedy v zmysle vyhlášky. Neboli splnené všeobecné požiadavky podľa vyhlášky o kategorizácii, keď jednotlivé priestory neboli označené viditeľnými nápismi, nie je vyznačené najkratšia úniková cesta z ubytovacieho zariadenia, v objekte chýba telefón a čísla kontaktov na políciu, lekársku a zdravotnú službu, hasičskú jednotku, linku tiesňového volania, elektrické zásuvky neboli označené napätím. V kontrolovanom zariadení sa hosťom neposkytujú raňajky. Vo vybavenosti izieb chýbalo zrkadlo, nočný stolík alebo polička s nočnou lampou a skriňa. V hygienických zariadeniach chýbali vrecká na hygienické vložky.

Turistická ubytovňa* a pohostinstvo Zuzana, Špačince - ubytovacie zariadenie nespĺňalo všeobecné požiadavky vyhlášky - chýbal cenník poskytovaných ubytovacích služieb, jednotlivé priestory neboli označené viditeľnými nápismi, izby neboli označené číslami, nebola vyznačená najkratšia úniková cesta z ubytovacieho zariadenia, chýbal telefón, chýbali čísla kontaktov na políciu, lekársku a zdravotnú službu, hasičskú jednotku, linku tiesňového volania, elektrické zásuvky v hygienických zariadeniach neboli označené napätím.
Ubytovacie zariadenie nespĺňalo ani klasifikačné znaky triedy*, do ktorej bolo zatriedené. Vo vstupných priestoroch chýbal informačný panel so základnými informáciami o ubytovni, chýbal hosťom prístupný telefón v objekte. V dvoch prekontrolovaných izbách chýbal stojanový vešiak, resp. stojanová stena, poháre, uteráky. V PJ bol vykonaný KN, ktorý nebol zúčtovaný prostredníctvom ERP a po zaplatení nebol vydaný žiadny doklad o kúpe, ktorý bol vydaný až po preukázaní sa služobnými preukazmi SOI. 

Chatová osada* Kúpalisko Patince - v označení prevádzkarne chýbalo obchodné meno a sídlo, meno a priezvisko osoby zodpovednej za činnosť prevádzkarne, chýbal  návod na obsluhu a čísla kontaktov na políciu, lekársku a zdravotnú službu, hasičskú jednotku, linku tiesňového volania a čísla spojení v rámci ubytovacieho zariadenia, návod bol uvedený iba v slovenskom jazyku, hosťom nebol prístupný telefón.

Chatová osada*, Kremnica - v areáli chatovej osady ani v dostupnej vzdialenosti 500m nie je zabezpečený predaj základných potravín a nie je zabezpečená ani miestnosť na konzumáciu pripravených jedál. Na prekontrolovaných chatkách neboli k dispozícii predsiene alebo kryté terasy. Na izbách chýbali stoličky, vešiaky na vrchný odev, zrkadlá, poháre, uteráky. Z ostatnej vybavenosti nebolo zabezpečené vedro na vodu a handra na podlahu. V spoločných umyvárňach absentovali poličky na odkladanie hygienických potrieb a vo WC kabínkach pre ženy chýbal toaletný papier a sušič na ruky. Nebol predložený súhlas RÚVZ na prevádzkovanie.